Ekigendererwa ky'olutambi luno kwe kutegeera omugaso gw'enkola ey’ekintabuli awamu n'engeri gy’eyamba mu kulwanyisa enkyukakyuka mu mbeera y'obudde. Olutambi luno lwogera ku butya bw’oteeka mu nkola ennima ey'ekintabuli mu bulimi n'engeri ennaku zino gy’eri ekitundu mu kuzzaawo embeera z'ebitundu ez'obutonde. Ng’engeri y’okuwangaaza embeera etwetoolodde, ennima y’ekintabuli ekolebwa ku lw’ebirungi by’erina. Mu nsi yonna, ebitundu kkumi na mukaaga ku buli kikumi eby’ennimiro n’omuddo biri ku nkola ya kintabuli era nga kimu kyakusatu ku miti giri ku ffaamu. Ennima y’ekintabuli eyamba mu kukendeeza enkyukakyuka mu mbeera y’obudde awamu n’okuzza obutonde mu bitundu. Okutandika okulima kw’ekintabuliNga bwe kiri nti enduli y’omuti gy’ekoma okugejja, ne kaboni aterekwa gye yeeyongera, ebimera byonna ebibeera mu nnima y’ekintabuli biggya omukka omubi ogwa Carbon dioxide mu bbanga era kaboni asigala mu mbaawo ezizimba oba ng’ekigimusa mu ttaka. Mu ngeri y’emu, ennima ennungi gamba ng’okusimba emiti egyongera ekiriisa kya Nitrogen mu ttaka, okukozesa ekigimusa ekiva mu bimera, okubikka ettaka awamu n’okugimusa, birina okuyambako okusobola okweŋŋanga enkyukakyuka mu mbeera y’obudde. Ekisembayo, tabika ebika by’ebirime ebitafaanaganya ndwadde na biwuka okusobola okukendeeza ku kukozesa eddagala erifuuyira. Ennima y’ekintabuli eyamba abalimi okuyita mu mbeera enzibu.